Die maklikste roete tussen Kaapstad en Johannesburg is om die N1 te gebruik. Om langs onbekende paaie – met baie slaggate – te ry is moeiliker, neem langer en is ongeriefliker. Dalk ry jy grondpaaie deur plekkies soos Merweville, Hutchinson, Deelfontein, Kraankuil, Bethulie . . . Maar wanneer jy in Johannesburg aankom, is jy ’n beter bestuurder, het jy meer gesien, ken jy meer stories en is jy beter toegerus vir die uitdagings wat mag kom.